text: Georg blev reddet af heldet
  13 oktober 2016 kl. 18.59
  Den dag ambulancen skulle redde Georg i Sønderjylland kom den til tiden. Heldigt. Meget heldigt.
  Ambulancerne kommer meget oftere for sent i Sønderjylland og Sydvestjylland, end de gør i Trekantområdet. Det viser Region Syddanmarks egne tal.
  I Trekantområdet overskrider de den fastsatte maksimale responstid, som det hedder, i tre procent af de gange, ambulancerne rykker ud, men i Sydvestjylland og i sønderjylland er det henholds i ni og ti procent, altså tre gange så ofte, at ambulancen kommer senere end de 15 minutter, som politikerne har sat som tålegrænse.
  Med andre ord må borgere f.eks. Tønder såvel som Tjæreborg vente mere end et kvarter på ambulancehjælp tre gange så ofte, som dem der bor i Trekantområdet. 
  Men hurtig responstid kan betyde forskel på liv og død – uanset hvor man bor. Georg Dam Nielsen og hans kone var heldige, da Georg havde brug for en ambulance. Den dag kom den på syv minutter. Meget heldigt. Hør dem fortælle her:
  
  